### NN 150/2024 (20.12.2024.), Odluka o izmjenama i dopunama Odluke o sustavu upravljanja

HRVATSKA NARODNA BANKA

2470

Na temelju članka 50. stavka 4., članka 101. stavka 2. točaka 1. i 2., članka 102. stavka 3. i članka 105. stavka 3. Zakona o kreditnim institucijama (»Narodne novine«, br. 159/2013., 19/2015., 102/2015., 15/2018., 70/2019., 47/2020., 146/2020., 151/2022. i 145/2024.; u nastavku teksta: Zakon o kreditnim institucijama) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O SUSTAVU UPRAVLJANJA

Članak 1.

U Odluci o sustavu upravljanja (»Narodne novine«, br. 96/2018., 67/2019., 145/2020., 145/2021., 51/2023. i 28/2024.) članak 1.a mijenja se i glasi:

»Ovom se Odlukom u hrvatsko zakonodavstvo preuzima Direktiva 2013/36/EU Europskog parlamenta i Vijeća od 26. lipnja 2013. o pristupanju djelatnosti kreditnih institucija i bonitetnom nadzoru nad kreditnim institucijama i investicijskim društvima, izmjeni Direktive 2002/87/EZ te stavljanju izvan snage direktiva 2006/48/EZ i 2006/49/EZ (Tekst značajan za EGP) (SL L 176, 27. 6. 2013.), kako je posljednji put izmijenjena Direktivom (EU) 2022/2556 Europskog parlamenta i Vijeća od 14. prosinca 2022. u pogledu digitalne operativne otpornosti za financijski sektor (SL L 333, 27. 12. 2022.), u nastavku teksta: Direktiva 2013/36/EU.«

Članak 2.

U članku 4. točka 10. mijenja se i glasi:

»10. Pravni rizik kako je uređeno člankom 4. stavkom 1. točkom 52.a Uredbe (EU) br. 575/2013.«

Točka 16. mijenja se i glasi:

»16. Rizik informacijskog sustava (IKT rizik) kako je uređeno člankom 4. stavkom 1. točkom 52.c Uredbe (EU) br. 575/2013.«

Točka 18. mijenja se i glasi:

»18. Rizik modela kako je uređeno člankom 4. stavkom 1. točkom 52.b Uredbe (EU) br. 575/2013.«

Točka 31. mijenja se i glasi:

»31. Upravljački rizik kako je uređeno člankom 4. stavkom 1. točkom 52.i Uredbe (EU) br. 575/2013.«

Iza točke 38. dodaju se nove točke 39., 40., 41., 42. i 43., koje glase:

»39. Okolišni, socijalni i upravljački rizik (ESG rizik) kako je uređeno člankom 4. stavkom 1. točkom 52.d Uredbe (EU) br. 575/2013.

40. Okolišni rizik kako je uređeno člankom 4. stavkom 1. točkom 52.e Uredbe (EU) br. 575/2013.

41. Fizički rizik kako je uređeno člankom 4. stavkom 1. točkom 52.f Uredbe (EU) br. 575/2013.

42. Tranzicijski rizik kako je uređeno člankom 4. stavkom 1. točkom 52.g Uredbe (EU) br. 575/2013.

43. Socijalni rizik kako je uređeno člankom 4. stavkom 1. točkom 52.h Uredbe (EU) br. 575/2013.«

Članak 3.

U članku 10. stavak 3. mijenja se i glasi:

»(3) Iznimno od stavka 1. ovog članka odredbe ove Odluke ne primjenjuju se na revizijski odbor čije je funkcioniranje i sastav definiran Zakonom o reviziji (»Narodne novine«, br. 127/2017., 27/2024. i 85/2024.).«

Članak 4.

U članku 14. stavku 1. uvodni dio rečenice mijenja se i glasi:

»(1) Odbor za imenovanja dužan je u skladu s člankom 51. točkom 6. Zakona o kreditnim institucijama obavljati sljedeće poslove:«.

Članak 5.

U članku 38. stavak 3. mijenja se i glasi:

»(3) Kreditna institucija dužna je donijeti politike i planove postupanja u kriznim situacijama te politike i planove kontinuiteta poslovanja kojima se osigurava kontinuitet poslovanja i ograničavaju gubici u slučajevima znatnijeg narušavanja ili prekida poslovanja.«

Iza stavka 3. dodaje se novi stavak 4., koji glasi:

»(4) Kreditna institucija dužna je, u smislu stavka 3. ovog članka, donijeti i politike i planove kontinuiteta poslovanja u području IKT-a i planove odgovora i oporavka u području IKT-a za tehnologiju kojom se koristi za priopćavanje informacija te osigurati da su ti planovi izrađeni i testirani i da se njima upravlja u skladu s člankom 11. Uredbe (EU) 2022/2554 Europskog parlamenta i Vijeća od 14. prosinca 2022. o digitalnoj operativnoj otpornosti za financijski sektor i izmjeni uredbi (EZ) br. 1060/2009, (EU) br. 648/2012, (EU) br. 600/2014, (EU) br. 909/2014, i (EU) 2016/1011 (Tekst značajan za EGP) (SL L 333, 27. 12. 2022.).«

Članak 6.

U članku 66. stavku 1. na kraju točke 6) riječ »i« briše se, a iza riječi »eksternalizacije« dodaje se zarez.

Točka 7. mijenja se i glasi:

»7) značajne inherentne rizike u postojećim proizvodima, aktivnostima, procesima i sustavima i«.

Iza točke 7. dodaje se točka 8. koja glasi:

»8) pravni rizik.«

Članak 7.

U članku 82. stavku 2. točki 3. riječ »neprihodonosnim« zamjenjuje se riječju »neprihodujućim«.

Članak 8.

Ova Odluka objavljuje se u »Narodnim novinama« i stupa na snagu 1. siječnja 2025., osim odredbi članka 5. ove Odluke, koji stupa na snagu 17. siječnja 2025. godine.

O. br.: 453-091/12-24/BV
 Zagreb, 16. prosinca 2024.

Guverner
 Boris Vujčić, v. r.